open-index/open-wikipedia-markdown huggingface dataset:
Preeriamesiangervo

**Preeriamesiangervo** eli **preeria-angervo** (*Filipendula rubra*) on ruusukasvien (Rosaceae) heimoon ja tuoksuangervojen (*Filipendula*) sukuun kuuluva kasvilaji. Se on monivuotinen ruohovartinen kasvilaji, joka on kotoisin Yhdysvaltojen itäosista.

Preeriamesiangervo voi kasvaa 150–250 senttimetriä korkeaksi ja on kasvutavaltaan pysty. Sen lehdet ovat väriltään kirkkaanvihreitä ja muodoltaan parilehdykkäisiä. Kussakin lehdessä on seitsemästä yhdeksään puikeanmuotoista lehdykkää. Päätölehdykät ovat epätavallisen suuria, 10–20 cm pitkiä. Preeriamesiangervon kukinto on useista pienistä kukista koostuva huiskilo. Kukat ovat väriltään vaaleanpunaisia, ja preeriamesiangervo kukkii kesä–elokuussa.

Preeriamesiangervoa käytetään koristekasvina. Se sopii täyteen auringon valoon tai puolivarjoon kosteille kasvupaikoille, kuten purojen tai lampien reunoille. Preeriamesiangervo on kuitenkin melko suurikokoinen laji, mutta näyttävä, etenkin suurempina kasvustoina. Preeriamesiangervo ei koostaan huolimatta yleensä tarvitse tukemista.

## Lähteet

## Aiheesta muualla
* Suomen Lajitietokeskus: Preeriamesiangervo (''Filipendula rubra'')
* Puutarha.net: Preeria-mesiangervo (''Filipendula rubra'')
* ITIS: ''Filipendula rubra'' 
* United States Department of Agriculture (USDA): ''Filipendula rubra''
Bob Martinson

**Bob Martinson** (s. 19. elokuuta 1952 Bismarck, Pohjois-Dakota) on yhdysvaltalainen poliitikko. Hän kuuluu Yhdysvaltain republikaaniseen puolueeseen.

## Lähteet
Eva Frantz

**Eva Frantz** (s. 1980) on suomalainen ruotsiksi kirjoittava toimittaja ja jännityskirjailija. Hän on opiskellut Helsingin yliopiston Svenska social- och kommunalhögskolanissa.

## Toimittajana
Frantz asui lapsuutensa Helsingin Kaarelassa. Hän on Yle Vegan toimittaja. Hän on toiminut kanavalla muun muassa toimittajana, juontajana, musiikkitoimittajana ja verkkotoimittajana. Hän tekee muun muassa Vegan toisen toimittajan Hannah Norrenan kanssa *Norrena & Frantz* -nimistä ihmissuhteita käsittelevää podcastia. Lisäksi hän ollut Svenska Ylen toinen euroviisukommentaattori ja *[[Euroviisaat]]*-ohjelman juontaja vuodesta 2012 alkaen. Hänen työparinsa Eurovision laulukilpailuissa on Johan Lindroos.

## Kirjailijana
Frantz on dekkari- ja lastenkirjailija. Hänen esikoisteoksensa *Sommarön* ilmestyi 2016. Myöhemmistä kirjoista *Anna Glad* -dekkarit on julkaistu ja käännetty Virossa ja Ruotsissa, lastenkirjat Ruotsissa, Britanniassa, Tanskassa ja Venäjällä. Frantzin neljäs teos *Kahdeksas neito* sai vuonna 2019 Vuoden johtolanka -palkinnon. Hän on ensimmäinen palkinnon saanut suomenruotsalainen kirjailija. Romaani *Osasto 23* (*Hallonbacken*) on sovitettu televisiosarjaksi, joka julkaistiin joulukuussa 2023.

## Yksityiselämä
Frantz on naimisissa ja perheeseen kuuluu kolme lasta. He asuvat Espoossa.

## Teoksia
*  
* 
*  (Anna Glad -sarja) 
*  (Lastenkirja) 
*  (Anna Glad -sarja) 
*  (Anna Glad -sarja)
*  (Lastenkirja)
* *Ruukin salaisuus* (*Hemligheten i Helmersbruk*). Suomentanut Anu Koivunen, S&S 2021  (Varhaisnuortenkirja)
* *Lasta et minulta vie* (*Ungen min får du aldrig*). Suomentanut Anu Koivunen, S&S 2023 

## Palkintoja
* 2011 blogista *Det är baksidan som räknas* parhaan tulokkaan palkinto (Radio X3M, Papper, Ratata ja Bloggen.fi) 
* 2012 blogista *Det är baksidan som räknas* parhaiten kirjoitetun blogin palkinto (Radio X3M, Papper, Ratata ja Bloggen.fi)
* 2019 Runeberg Junior -kirjallisuuspalkinto kirjasta *Hallonbacken* (*Osasto 23*)
* 2019 Vuoden johtolanka kirjasta *Kahdeksas neito*

## Lähteet
Tomas Polus

**Tomas Polus** (1634 Tallinna – 24. maaliskuuta 1708 Tukholma) oli ruotsalainen valtiomies ja diplomaatti. Vuodesta 1671 alkaen hän toimi kuningatar Hedvig Eleonooran neuvonantajana.

Poluksen kunniaksi on rakennettu muistomerkki Tukholmassa sijaitsevaan Solnan kirkkoon.

## Lähteet
M.O.N.T (yhtye)

**M.O.N.T** (**M**embers **O**f the **N**ational **T**eam, ) on kolmejäseninen eteläkorealainen K-pop-yhtye, jonka  oli 4.1.2019 ilmestynyt *Going Up*. Ennen sitä yhtye julkaisi singlen "Sorry" 19.5.2017. Yhtyeen fanikunta tunnetaan nimellä Mint. Yhtyeen levy-yhtiönä on Fly Music Entertainment. 

## Jäsenet
* Narachan (나라찬), oikealta nimeltään Jung Hyun-Woo (정현우), Leader, Lead Vocalist, syntynyt 23.9.1996.
* Bitsaeon (빛새온), oikealta nimeltään Kim Sang-Yeon (김상연), Main Vocalist, syntynyt 4.6.1995.
* Roda (로다), oikealta nimeltään Shin Joong-Min (신중민), Räppäri, Maknae, syntynyt 19.9.1998.

## Lähteet
* M.O.N.T K-pop, wiki
* M.O.N.T, jäsenet kprofiles.com
Eva Hög

**Eva Alina Hög** (4. maaliskuuta 1928 Pietarsaari – 7. kesäkuuta 2023 Pedersöre) oli suomalainen maastohiihtäjä ja kilpapyöräilijä. Hänen seuransa oli Pedersöre Pojkarna ja Gamlakarleby IF.

Hög sijoittui Squaw Valleyn olympialaisissa 1960 10 kilometrin hiihdossa 17:nneksi.

Hiihdon Suomen-mestaruuskilpailuissa Hög saavutti vuonna 1959 Kajaanissa mestaruuden sekä viidellä että kymmenellä kilometrillä.

Pyöräilyssä Hög saavutti viisi suomenmestaruutta. Vuonna 1960 hän voitti 50 kilometrin maantieajon, aika-ajon ja 3 kilometrin rata-ajon. Vuonna 1961 voitot tulivat 50&nbsp;kilometrin maantieajosta ja 3 kilometrin rata-ajosta.

## Lähteet
Meliden pengersilta

**Meliden pengersilta** () on Luganojärven poikki Etelä-Sveitsissä rakennettu silta. Se on ainoa maayhteys Ticinon kantonin eteläisimmästä osasta maan muuhun osaan. Siltaa pitkin kulkee moottoritie A2, valtatie 2, rautatie sekä jalankulun ja pyöräilyn väylä. Sillassa on kaksi juoksutusaukkoa, toinen järven keskivaiheilla ja toinen kapeampi sillan itäpäässä.

Silta sijaitsee Meliden ja Bissonen kuntien alueella.

## Historiaa
Tiesilta otettiin käyttöön vuonna 1847.

Gotthardin rautatie rakennettiin penkereelle 1-raiteisena vuonna 1874. Rata sähköistettiin vuonna 1922 ja muutettiin 2-raiteiseksi vuonna 1965.

Valtatien rinnalle rakennettiin moottoritie 1960-luvun lopulla.

## Kuvia

SBB Historic - 110 145 - Seedamm Melide.tif| Alkuperäinen silta ennen vuotta 1922.
SBB Historic - 110 144 - Seedamm Melide.tif| Alkuperäisen sillan juoksutusaukot ennen vuotta 1922.
ETH-BIB-Damm von Melide-LBS H1-023198.tif| Ilmakuva pohjoisesta vuodelta 1962.
Aussichtsturm Monte San Salvatore S.JPG| Silta San Salvatore -vuorelta vuodelta 2014.


## Lähteet
*
*

### Viitteet

## Aiheesta muualla
Pöytäjääkiekon maailmanmestaruuskilpailut

**Pöytäjääkiekon maailmanmestaruuskilpailut** järjestetään joka toinen vuosi. Eniten avoimen sarjan mestaruuksia on ruotsalaisella Hans Östermanilla (3). 
## Vuoden 2009 kilpailut

Vuoden 2009 pöytäjääkiekon MM-kisoissa Unkarissa kilpaili edustajia 16 maasta. Kisoissa Suomi saavutti sekä avoimen että juniorien sarjan maailmanmestaruuden.
## Vuoden 2011 kilpailut
Vuoden 2011 MM-kilpailut järjestettiin Suomessa kesäkuussa, jossa Roni Nuttusen (2007–2011) valtakausi päättyi finaalitappioon venäläiselle Oleg Dmitritšenkolle. Avoimen joukkuemestaruus meni Venäjälle, kun he päihittivät Suomen finaalissa ylivoimaisesti. Juniorien maailmanmestaruus puolestaan meni kolmoisvoiton ottaneelle Venäjälle, kun ykkös- ja kakkossijan valtasivat ”Pietarin paholaiset” järjestyksessään Maksim Borisov ja Oleg Dmitritšenko. Kolmanneksi sijoittui Pavel Gorodnitski. Paras suomalainen oli Teemu Koskela (5.), joka putosi niukasti puolivälierissä tšekkiläiselle Patrik Petrille. Muut suomalaispelaajat olivat Petrus Miettinen (6.), Antti Vuononsola (11.) ja Jan Pelkonen (12.). Juniorien joukkuekisassa Suomi otti hopeaa, kun hävisi finaalissa Venäjälle. Naisten sarjassa Maria Jalbatševa Venäjältä voitti, virolainen Maria Saveljeva oli toinen ja Minerva Martiskainen Suomesta otti pronssia. Muut suomalaiset naisten sarjassa pelanneet olivat Maria Leivo (6.), Netta Jousi (10.) ja Anu Lehtinen (16.) Naisten joukkuekisassa Suomi otti kultaa voittaen Venäjän. Veteraanien sarjassa Janne Kokko hävisi niin ikään venäläiselle Dmitri Petroville. Muut suomalaiset veteraanisarjassa pelanneet olivat Jari Sahlgren (5.), Petteri Sevon (8.) ja Jari Eskelinen (21.). Veteraanien joukkuekisassa Suomi oli kolmas, kun Venäjä valloitti kullan Ruotsin ollessa hopealla.

## Luettelo pöytäjääkiekon maailmanmestareista
*lähde*

;Avoin sarja
*1989  Mikael Kratz
*1992  Jacob Lindahl
*1993  Anders Ekestubbe
*1995  Jacob Lindahl
*1997  Hans Österman
*1999  Stefan Edwall
*2001  Hans Österman
*2003  Daniel Wallén
*2005  Hans Österman
*2007  Roni Nuttunen
*2009  Roni Nuttunen
*2011  Oleg Dmitritšenko
*2013  Atis Silis
*2015   Maksim Borisov
*2017  Edgars Caics
*2019   Maksim Borisov
* 2021  Janis Galuzo

;Naisten sarja
*1992  Nathalie Biais
*1993  Sissie Wikström
*1995  Chatrin Johansson
*1997  Sissie Wikström
*1999  Tarja Lindberg
*2001  Pia Pulliainen
*2003  Pia Pulliainen
*2005  Pia Pulliainen
*2007  Aleksija Belavina
*2009  Maria Jalbatševa
*2011  Maria Jalbatševa
*2013  Maria Miloradova
*2015  Viktoria Gorodnitskaja
*2017  Irina Vorobjeva
*2019  Maria Saveljeva
* 2021  Maria Saveljeva

## Lähteet
Tremblay-en-France

**Tremblay-en-France** on kunta Pariisin metropolialueen koillisosassa Ranskassa. Siellä asuu noin 37&nbsp;000 ihmistä.

Tremblayssa sijaitsee Air Francen pääkonttori.

## Koulutus
Tremblay-en-Francessa on 12 esikoulua (*écoles maternelle*s), 13 alakoulua (*écoles élémentaire*s), kolme yläkoulua (*collèges*) sekä kaksi lukiota (*lycées*).

## Lähteet
*https://www.tremblay-en-france.fr/accueil-3.html 
### Viitteet
Dinah Abrahamson

**Dinah Abrahamson** (1954 Omaha, Nebraska – 17. joulukuuta 2013 Brooklyn, New York) oli yhdysvaltalainen poliitikko ja kirjailija. Hän kuului Yhdysvaltain republikaaniseen puolueeseen.

## Lähteet
Tamworth (Staffordshire)

**Tamworth** on noin  asukkaan kaupunki ja  asukkaan kaupunkipiiri Staffordshiren kreivikunnassa läntisessä Keski-Englannissa, lähellä Länsi-Midlandsin metropolikreivikunnan rajaa. Se sijaitsee keskellä maaseutua ja entistä hiilikaivosaluetta, Tame- ja Ankerjokien yhtymäkohdassa. Kaupungissa on maatalousteknologian tuotantoa sekä tekstiili- ja alumiiniteollisuutta.

Tamworthin historiallinen keskus ja Ankerjoen pohjoispuolelle ja Tamejoen länsipuolelle jäävä osa kaupunkipiiristä sijaitsevat Staffordshiren historiallisessa krevikunnassa. Muu osa kaupunkipiiristä sijaitsee puolestaan Warwickshiren historiallisessa maakunnassa.

Anglosaksien Merciaa 700-luvulla hallinnut Offa rakensi Tamworthin paikalle linnan, jonka ympärille syntyi asutusta. Keskiajalla Tamworth kasvoi torinsa ansiosta ja sai kaupunkioikeudet vuonna 1560. Nykyisen linnan rakensivat normannit, ja se korjattiin perusteellisesti Jaakon aikakaudella (1603–1625).

## Lähteet

## Aiheesta muualla
Amy Robsart

**Amy Robsart** oli englantilainen aatelisrouva, varakkaan norfolkilaisen maanomistajan tytär. Hän oli naimisissa Robert Dudleyn kanssa vuodesta 1550 alkaen traagiseen kuolemaansa asti vuonna 1560. Amy Robsart oli kotona Cumnorin kartanossa ilman palvelijoitaan, ja hänet löydettiin portaiden alapäästä kuolleena, niskat murtuneena. Kuolinsyyntutkimuksen mukaan tapaus oli onnettomuus.

Walter Scottin romaanissa *Kenilworth* vuodelta 1820 kuvataan Amy Robsartin, Robert Dudleyn ja kuningatar Elisabet I:n kolmiodraamaa ja Amyn kuolemaa. Tarina ei toista historiallisia tosiasioita oikein, mutta se sai monia turisteja vierailemaan Cumnorissa. Victor Hugo kirjoitti Kenilworthin pohjalta viisinäytöksisen näytelmän *Amy Robsart*.

## Lähteet
Acipenser

**Acipenser** on sampien heimoon (Acipenseridae) kuuluva kalasuku, yksi heimon neljästä nykyisestä suvusta. Siihen kuuluu 17 lajia, joita tavataan Euroopassa, Aasiassa ja Pohjois-Amerikassa. 

## Lähteet
Wuerhosaurus

**Wuerhosaurus** (suom. "Wuerhon lisko") oli suuri kasvinsyöjädinosaurus, joka eli myöhäisellä jurakaudella tai varhaisella liitukaudella 154–144 miljoonaa vuotta sitten. Sen fossiileja on löydetty pääosin Mongoliasta ja Kiinasta. Ravintonaan se käytti luultavasti matalia kasveja.

## Fossiilit

*Wuerhosaurus* on tällä hetkellä tunnetuin Kiinasta löydetty stegosaurilaji. Siitä on löydetty vain luurangon osia ja irrallisia paloja. Kalloa ei ole vielä löydetty, joten dinosauruksen tarkka ulkonäkö on vaikea kuvata. Lajin kuvaili ensimmäisenä Dong Zhiming vuonna 1973.

## Kuvaus
*Wuerhosaurus* kasvoi noin 8–9 metrin pituiseksi ja oli noin 1,8 metriä korkea. Se painoi noin neljä tonnia.

### Laatat

*Wuerhosauruksen* laatat olivat pareittain, toisin kuin tavallisella stegosauruksella. On myös mahdollista, että sillä oli häntäpiikit, mutta tämä on epävarmaa, sillä löydettyjen luun osien määrä on rajallinen.

## Lähteet
Ann Todd

**Ann Todd** (24. tammikuuta 1909 Hartford, Cheshire – 6. toukokuuta 1993 Lontoo) oli englantilainen näyttelijätär.

Todd teki monia rooleja eri elokuvissa, joista tunnetuimpia lienevät petollisen äitipuolen rooli Seth Holtin kauhuelokuvassa *[[Pelon tunne]]*, sekä rooli Gregory Peckin vaimona Alfred Hitchcockin elokuvassa *[[2 pisaraa viiniä]]*.

Todd oli naimisissa kolmesti. Hänen kolmas aviomiehensä oli ohjaaja David Lean vuosina 1949–1957. Myös kaksi aikasempaa liittoa päättyivät eroon.

Todd kuoli Lontoossa sydänkohtaukseen 6. toukokuuta 1993.

## Lähteet
Sotilaskarkuruus

**Sotilaskarkuruudessa** armeijan jäsen jättää luvatta yksikkönsä tai tukikohtansa ilman tarkoitusta palata. Sotilaskarkuruuden ja luvattoman poissaolon raja on jossain määrin häilyvä. Suomessa sotilaskarkuriksi rauhan aikana lasketaan varusmies, joka on ollut luvatta poissa yksiköstään yli viisi vuorokautta.

Sotilaskarkuruutta on historian aikana todennäköisesti esiintynyt kaikissa armeijoissa, ja karkuruustapausten määrä kasvaa konfliktiaikoina. Karkurit tuomitaan yleensä sotaoikeudessa, ja tuomiot ovat usein ankaria vankeudesta kuolemanrangaistukseen.

Syyt sotilaskarkuruuden taustalla ovat moninaiset. Joskus esimerkiksi taistelut kodin lähellä voivat motivoida sotilaita taistelemaan entistä kovempaa, mutta toisaalta samaan aikaan sotilas voi kokea haluavansa puolustaa omaa kotiaan nimenomaan henkilökohtaisesti paikanpäällä eikä sotilasjoukoissa. Sotilaat voivat myös väsyä huonoihin olosuhteisiin, stressiin ja väsymykseen, ja joskus vaikeissa tilanteissa joukot voivat kärsiä laajamittaisesta karkuruudesta. Jotkut karkaavat myös menetettyään uskon sodan merkitykseen tai uskon voiton mahdollisuuteen. Esimerkiksi Robert E. Leen joukot Petersburgin taisteluissa menettivät puolet miehistään osittain siksi, että sodan tappio alkoi näyttää täysin varmalta.

## Lähteet
Josh Abramson

**Josh Abramson** (s. 1981 Baltimore, Maryland, Yhdysvallat) on yhdysvaltalainen yrittäjä ja CollegeHumor-verkkosivuston perustaja. Hän on ollut myös mukana perustamassa t-paitojen suunnittelu-yhtiötä TeePublicia.

## Yksityiselämä
Abramson asuu New Yorkissa. Huhtikuussa 2010 hän meni naimisiin Gabrielle Borden Finleyn kanssa. Vuonna 2022 hän avasi viinibaarin Manhattaniin. 

## Lähteet
Maria Saveljeva

**Maria Saveljeva** (s. 1997) on virolainen pöytäjääkiekkoilija, joka edusta *SK Raua*-nimistä seuraa. Hän on pöytäjääkiekon maailmanrankingin parhaiten sijoittunut naispelaaja. Lisäksi hän on Viron toiseksi menestynein pelaaja Jevgeni Lvovin jälkeen.

## Saavutukset
Saveljeva voitti kultaa vuoden 2018 naisten euroopanmestaruuskilpailuissa. Maailmanmestaruuskisoissa vuonna 2011 hän hävisi finaalissa Maria Jalbatševalle.

## Lähteet
Helena Šikolová

**Helena Balatková** (o.s. **Šikolová**, s. 25. maaliskuuta 1949 Jablonec nad Nisou) on tšekkoslovakialainen uransa päättänyt maastohiihtäjä.

Šikolová voitti Tšekkoslovakian mestaruuden 5 kilometrillä vuonna 1970. Saman vuoden MM-kilpailuissa Vysoké Tatryssa hän oli 10 kilometrillä neljäs ja viestissä viides.

Sapporon olympialaisissa 1972 Šikolová hiihti 5 kilometrillä pronssille, 10 kilometrillä seitsemänneksi ja viestissä kuudenneksi.

Šikolován tytär Helena Erbenová on myös hiihtäjä ja on edustanut Tšekkiä arvokilpailuissa. Hiihtäjä Lukáš Bauer on Šikolován vävy.

## Lähteet
Sinosauropteryx

**Sinosauropteryx** (nimen merkitys: ”kiinalainen liskon siipi”) on sukupuuttoon kuollut Compsognathidae-heimoon kuuluva petodinosaurusten suku, joka eli Kiinassa noin 130–125 miljoonaa vuotta sitten. Se tuli tunnetuksi siitä, että se oli ensimmäinen varmistettu höyhenpeitteinen dinosaurus. 

## Ulkonäkö ja koko
*Sinosauropteryx* kasvoi noin metrin pituiseksi ja 29 senttimetrin korkuiseksi ja painoi noin 2,5 kilogrammaa. Lajilla oli suuhteellisen pitkä häntä verrattuna muun ruumiin kokoon. Se käveli kahdella jalalla ja juoksi nopeasti. Tutkijat uskovat sen juosseen jopa 64 kilometrin tuntinopeudella. Suurin osa sen pituudesta koostui sen hännästä, joka oli pitempi kuin muilla teropodeilla. Lajilla oli koukkukynnet ja niiden käsivarret olivat lyhyet. Lajilla oli pienet hampaat. Se kuului teropodeihin.

## Fossiilit

*Sinosauropteryx* löydettiin ensimmäisen kerran vuonna 1996 Kiinasta, Liaoningin louhokselta. Höyhenpeitteen olemassaolo saatiin selville sen luihin jääneistä untuvamaisista höyheneistä. Tutkijat uskoivat että höyhenet suojasivat sitä kylmyydeltä.

*Sinosauropteryxilla* oli todennäköisesti poikittaisia ​​valkoisia ja oransseja raitoja koko hännän pituudelta, ja sen kaulaa ja selkää peittävät untuvat olivat väriltään punaruskeita tai oransseja. Tutkimus edisti käsitystä dinosaurusten värityksestä. Kyseinen tiimi ei löytänyt solurakenteita, jotka olisivat vastuussa muista väreistä, kuten keltaisesta, purppurasta tai sinisestä. He viittaavat myös siihen, että dinosauruksen solut olisivat saattaneet tuottaa värillisiä pigmenttejä, kuten karotenoideja ja porfyriinejä. 

## Elinympäristö
Sinosauropteryxen elinympäristö koostui märistä metsistä ja järvistiä. Se jakoi yleensä elimympäristönsä muiden samankaltaisen lajien kanssa, esimerkiksi: ''Sinocalliopteryxien'', *[[Sinornithosaurus]]* ja *[[Tianyuraptorien]]* kanssa.

## Ravinto

Yksi *Sinosauropteryxin* fossiili näyttää sisältävän liskon jäännöksiä mahassaan. Toisessa fossiilinäytteessä havaittiin sen sisältävän kolmen pienen muun nisäkkään leukojen jäämiä.

## Lähteet
Kyren Wilson

**Kyren Wilson** (s. 23. joulukuuta 1991) on englantilainen snooker-ammattilainen ja lajin maailmanmestari vuodelta 2024. Hän siirtyi ammattilaiseksi vuonna 2010. 

Wilson voitti ensimmäisen ranking-tittelinsä vuoden 2015 Shanghai Mastersissa, kun hän sijoittui maailmanlistassa sijalle 54. Hän voitti Judd Trumpin finaalissa lukemin 10–9. Ensimmäisen maailmanmestaruutensa Wilson voitti vuonna 2024 hänen voitettuaan finaalissa Jak Jonesin erin 18–14.
Agnethe Davidsen

**Agnethe Davidsen** (29. elokuuta 1947 Nuuk – 25. marraskuuta 2007 Nuuk) oli grönlantilainen ministeri ja Nuukin pitkäaikainen pormestari. Politiikassa Davidsen edusti sosialidemokraattisen Siumut-puoluetta. 

Vuonna 1983 Davidsen nousi Hans Pavia Rosinging sijaisena Grönlannin parlamenttiin. Myöhemmin samana vuonna hänet valittiin sosiaaliasioiden ministeriksi, ja hän oli ensimmäinen naisministeri. Vuonna 1984 Grönlannin hallitus kaatui kalastussopimuksen epäonnistumiseen, eikä Davidsen saanut seuraavissa vaaleissa uusittua paikkaansa parlamentissa. 1989 hänet valittiin Nuukin kaupunginvaltuustoon, ja hän toimi toisena apulaispormestarina, 1991 hänestä tuli ensimmäinen apulaispormestari, ja 1993 hänet valittiin Nuukin pormestariksi 

Vuonna 1997 Margareeta II aateloi hänet Dannebrogin ritarikuntaan.

## Lähteet
Hélène Ségara

**Hélène Ségara** (alk. **Hélène Aurore Alice Rizzo**; s. 26. helmikuuta 1971 Six-Fours-les-Plages, Ranska) on ranskalainen laulaja, jonka ensimmäinen albumi julkaistiin vuonna 1993. Hän on myös esiintynyt musikaalissa *Notre Damen kellonsoittaja*.

## Elämä
### Nuoruus
Hélène Ségara syntyi Six-Fours-les-Plagesissa vuonna 1971. Hänen äitinsä oli armenialainen ja hänen isänsä italialainen. Hänen vanhempansa erosivat, kun hän oli kahdeksanvuotias. Hélène suuntautui musiikkialalle jo varhain, sillä isovanhempiensa innoittamana hän osallistui laulukilpailuihin ja voitti ensimmäisen kilpailunsa 11-vuotiaana. Hän lopetti koulun 15-vuotiaana keskittyäkseen musiikkiuraansa. Ségara lauloi kotiseutunsa baareissa ja ravintoiloissa, kun Joe Dassinin lauluntekijä Claude Lemesle kiinnitti häneen huomionsa ja kannusti jatkamaan.

### Ura
Ségara muutti vuonna 1996 Pariisiin. Vaikean alun jälkeen hän tapaa tuottaja Fabrizio Salvadorin, joka esittelee tämän laulaja Dalidan veljelle, tuottaja Orlandolle. Orlando auttoi Ségaraa uran käynnistämisessä. Hänen ensimmäinen albuminsa oli vuonna 1996 julkaistu *[[Cœur de verre]]*. Siitä julkaistu single ”Je vous aime adieu” menestyi hyvin.

Ségara haki vuonna 1997 Esmeraldan rooliin Luc Plamondonin ja Richard Coccianten musikaaliin *Notre Damen kellonsoittaja*. Osa meni alkujaan israelilais-yhdysvaltalaiselle Noalle, joka kuitenkin vetäytyi näytelmästä keskittyäkseen levyttämiseen. Ségara sai roolin, ja musikaalia alettiin esittää Palais des congrèsissa syyskuusta 1998 alkaen. Näytelmä oli suursuosittu, ja kuuden kuukauden jälkeen se siirtyi Quebeciin, missä se menestyi myös hyvin. Hän kuitenkin joutui jäämään lopulta sivuun osassa, sillä vuonna 1999 havaittu kysta äänihuulissa pakotti Ségaran leikkaukseen ja lepoon.

Ségaran paluualbumi, vuonna 2000 julkaistu *[[Au nom d’une femme]]* menestyi hyvin. Siitä julkaistiin singlet ”Il y a trop de gens qui t’aiment”  ja ”Elle, tu l’aimes”. Varsinkin ”Il y a trop de gens qui t’aiment” menestyi ympäri Eurooppaa. Ségaran menestys toi hänelle vuonna 2001 Victoires de la Musique -palkinnon vuoden naisartistina. Ségaran kolmas albumi *[[Humaine (albumi)|Humaine]]* ilmestyi vuonna 2003. Kolme vuotta myöhemmin julkaistussa albumissa *[[Quand l’éternité...]]* Ségara esittää aiempaa rockaavampaa ja tummempaa musiikkia. Albumi myi kultaa kolmessa kuukaudessa.

Ségaran viides ja kuudes albumi, *[[Mon pays c’est la terre]]* (2008) ja *[[Parmi la foule]]* eivät menestyneet aivan yhtä hyvin kuin aiemmat albumit. Hänen seitsemäs albuminsa *[[Tout commence aujourd’hui]]* julkaistiin vuonna 2014 ja kahdeksas albumi *[[Amaretti]]* vuonna 2016. *Amaretilla* Ségara halusi tuoda esille juuriansa, sillä albumilla on italialaisia kappaleita.

## Lähteet

## Aiheesta muualla
Stephanie Kelton

**Stephanie Kelton** (s. 1969) on yhdysvaltalainen ekonomisti ja yhteiskuntapolitiikan ja talouden professori Stony Brook University -yliopistossa New Yorkissa. Hän toimi aiemmin talouden professorina University of Missouri–Kansas City -yliopistossa Missourissa, Yhdysvaltain senaatin budjettikomitean 2015 vähemmistöpuolueen henkilöstön pääekonomistina ja talous-neuvonantajana Bernie Sandersin vuoden 2016 presidentinvaalikampanjassa. Hän on New Economic Perspectives -blogin perustaja ja päätoimittaja. Kelton on Modern Monetary Theory -talousteoriasuuntauksen johtava puolestapuhuja ja hänet nimettiin Politico-lehden "50 ajattelijaa, tekijää ja visionääriä jotka muuttavat Amerikkalaista politiikkaa vuonna 2016" -listauksessa sijalle 44. Kelton kannattaa Alexandria Ocasio-Cortezin Green New Deal -aloitetta.  

Stephanie Kelton on jäsen WHO:n "Council on the Economics of Health For All " neuvostossa. Sanna Marin on tämän WHO:n neuvoston suojelija.

## Teoksia

* Kelton, Stephanie: *Alijäämämyytti: Modernin rahateorian mahdollisuudet* (*The Deficit Myth*, suomentanut Maarit Tillman-Leino, esipuhe Antti Ronkainen)  [Helsinki]: Into, 2023. 

## Dokumenttielokuvia

* Federico Greco & Adriano Cutraro & Mirko Melchiorre: *PIIGS – Or How I Learned to Worry and Fight Austerity* (2017)
* Maren Poitras: *Finding the Money* (2023)

## Lähteet

## Katso myös
* Jälkikeynesiläinen taloustiede
* Makrotaloustiede
* Alexandria Ocasio-Cortez

## Aiheesta muualla
* Stephanie Keltonin henkilökohtaiset kotisivut]
* Stephanie Kelton explains Modern Money Theory  CNBC, 1.3.2019
* What is MMT And How It Works w/ Stephanie Kelton  The Jimmy Dore Show -Youtube-kanava 12.10.2018
Pyhän Marian kirkko (Luddenham)

**Pyhän Marian kirkko** () on käytöstä poistettu kirkkorakennus Luddenhamin kylässä. 1100-luvulla rakennettu kirkko, johon on osittain käytetty roomalaisaikaista tiiltä, on Grade I -luokan arvorakennus.

Hautausmaalla on kolme Grade II -luokan monumenttia. Kirkosta lounaaseen on kaksi identtistä hautakiveä vuosilta 1745 ja 1747.

## Lähteet
Burton upon Trent

**Burton upon Trent** (usein **Burton**) on noin  asukkaan kaupunki Staffordshiren kreivikunnassa läntisessä Keski-Englannissa. Se sijaitsee Trentjoen ja Trentin–Merseyn kanavan varsilla, East Staffordshiren boroughissa. Kaupunki tunnetaan perinteikkäästä panimoteollisuudestaan, minkä lisäksi siellä on valimoita ja muuta teollisuutta. Burton upon Trent on Bassin panimon kotikaupunki. Myös Isossa-Britanniassa suosittu Marmite-levite on keksitty alun perin Burtonissa.

## Historia
Legenda kertoo, että irlantilainen abbedissa Modwen toi kristinuskon seudulle 600-luvulla. Vuonna 1002 saksilainen ylimys Wulfric Spot perusti nykyisen kaupungin paikalle Burton Abbeyn benediktiiniluostarin, josta on säilynyt nykypäiviin vain portinvartijan tupa, pätkä muuria ja yksi oviaukko. Luostarin ympäristöön syntyi asutusta, ja vuonna 1200 munkit saivat Juhana Maattomalta oikeuden järjestää kylässä viikoittaiset markkinat ja isomman tapahtuman kerran vuodessa. Englannin luostarilaitoksen lakkauttamisen (1536–1541) jälkeen luostarin maat päätyivät William Pagetille. Pagetin suvun asema säilyi merkittävänä kaupungissa 1900-luvulle asti, ja heidän kunniakseen on nimetty useita katuja, kouluja ja virastoja.

Burtonin pohjavesi suodattuu kipsin läpi, minkä ansiosta se soveltuu erinomaisesti oluenpanoon. Panimotoiminnan historia kaupungissa ulottuu jo Burton Abbeyn munkkeihin, mutta 1700-luvulle asti oluen myynti rajoittui vain lähitienoisiin. Trentjoen purjehduskelpoisuuden parannustyöt (1712) ja Trentin–Merseyn kanavan avaaminen (1777) laajensivat markkinoita ja houkuttelivat kaupunkiin panimo- ja tekstiiliteollisuutta. Rautatien saavuttua kaupunkiin vuonna 1839 kaupankäynti vilkastui entisestään, ja Burtonista tuli Ison-Britannian johtava panimokaupunki.

## Lähteet

## Aiheesta muualla
Ida Königsmark

**Ida Henningintytär Königsmark** (kuollut 1450) oli ruotsalainen ylhäisönainen ja Kastelholman linnaläänin haltija. 

Ida Königsmarkin ponnistelut Kastelholman linnan puolustamiseksi mainitaan Kaarlenkronikassa kertomuksessa Engelbrektin kapinasta, joka johti linnan piirityksen vuonna 1433. Siihen aikaan hän hallitsi linnaa, jonka hänen toinen miehensä Bengt Pogwisch oli jättänyt hänelle läänityksenä kuollessaan vuonna 1432. On esitetty, että läänitys on ollut pantti, jota leski on pitänyt hallussaan, kunnes luovutuksesta on sovittu.

Linnaa piirittivät talonpojat, jotka olivat lähteneet hakemaan oikeutta Joan Folkenpojan johdolla Etelä-Pohjanmaan rannikolta osana kapinaliikettä. Königsmarkin pojan linnanvouti ja lääninherra Otto Pogwischin sanotaan antautuneen kompromissina ainoana ehtonaan, että saa säilyttää henkensä. Ida Königsmarkin vierailuista Kastelholmassa ei ole mitään tietoa. 

Tästä kertoo Kaarlenkronikka: 
*Thet Slottet hade i thet sinne*
*Frv Yda en uthländsk Qvinne*
*Bätter Konungen henne trodde*
*Än nakon then i Sverike bodde*
*Thet var nu Svenskom til spott*
*At Qvinna skulle rada Rijksens Slott*
*Linnassa oli siihen aikaan*
*Rouva Yda ulkomainen Nainen;*
*Paremmaksi kuningas häntä luuli*
*Kuin jotakuta Ruotsissa asunutta;*
*Siinä nyt pilkattiin Ruotsalaista*
*Kun Nainen saattoi hallita Valtakunnan Linnaa*

Kaarlenkronikan ideoija Kaarle Knuutinpoika Bonde on halunnut runossa korostaa Ruotsin ylimystön suuttumusta siitä, että saksalainen Eerik Pommerilainen oli syrjäyttänyt heidät kuninkaaksi tullessaan ja kuinka naisen hallitsema linna loukkasi lisäksi miehistä ylpeyttä.

## Perhe ja suku
Königsmarck oli saksalaisen aatelismiehen ja kuningas Eerik Pommerilaisen neuvonantajan Henning Königsmarckin tytär ja naimisissa ensin Thomas von Vitzenin ja myöhemmin tanskalaisen valtaneuvoksen Bengt Pogwischin kanssa. Hänen lapsiaan olivat mainitun Otto Pogwischin lisäksi tytär Sigrid (van Vitzen) ja vanhoilla päivillään karkotettu holsteinilainen aatelisjohtaja Henning Pogwisch (s. noin 1418, k. 1481). Idan veli Bengt Königsmark (k. aik. 1431) oli ainakin 1415–1423 voutina Kalmarissa.

## Viitteet

### Lähteet
*
Pang Qing

**Pang Qing** (s. 24. joulukuuta 1979 Harbin, Kiina) on kiinalainen taitoluistelija. Hän on saavuttanut olympiahopeaa ja voittanut kaksi maailmanmestaruutta pariluistelussa. Hänen parinaan on luistellut Tong Jian.

## Ura

Pang Qing ja Tong Jian kilpailivat juniorien maailmanmestaruuskilpailuissa kolmasti ja sijoittuivat parhaimmillaan kahdeksanneksi vuonna 1999. Samana vuonna he sijoittuivat ensimmäisissä aikuisten MM-kilpailuissaan 14:nneksi. Kahtena seuraavana vuonna MM-sijoitukset olivat viidestoista ja kymmenes. Vuonna 2002 he sijoittuivat Salt Lake Cityn talviolympialaisissa yhdeksänneksi ja MM-kilpailuissa viidenneksi sekä voittivat neljän maanosan mestaruuden.

Vuoden 2003 MM-kilpailuissa Pang ja Tong sijoittuivat neljänneksi. Vuonna 2004 he saavuttivat Dortmundin MM-kilpailuissa pronssia ja voittivat jälleen kultaa neljän maanosan mestaruuskilpailuissa. Vuonna 2005 he sijoittuivat MM-kilpailuissa neljänneksi. Torinon olympialaisissa 2006 he sijoittuivat neljänneksi. Samana vuonna he voittivat Calgaryssa maailmanmestaruuden.

Tokion MM-kilpailuissa 2007 Pang ja Tong saavuttivat hopeaa. Vuonna 2008 he sijoittuivat MM-kilpailuissa viidenneksi ja voittivat neljän maanosan mestaruuden. Kaudella 2008–2009 he voittivat Grand Prix -finaalin ja neljän maanosan mestaruuden sekä sijoittuivat MM-kilpailuissa neljänneksi. Vancouverin olympialaisissa 2010 pari saavutti hopeaa oltuaan lyhytohjelmassa neljäs ja vapaaohjelmassa paras ja hävittyään toiselle kiinalaisparille Shen Xue / Zhao Hongbo runsaan kolmen pisteen erolla. Samana vuonna he voittivat Torinossa uransa toisen maailmanmestaruuden.

Moskovan MM-kilpailuissa 2011 Pang ja Tong saavuttivat pronssia. Samana vuonna he voittivat viidennen kerran urallaan neljän maanosan mestaruuden. Vuoden 2012 MM-kilpailuissa he sijoittuivat neljänneksi ja vuonna 2013 viidenneksi. Sotšin olympialaisissa 2014 he sijoittuivat neljänneksi. Vielä Shanghain MM-kilpailuissa 2015 he saavuttivat uransa kuudennen MM-mitalin, pronssia.

Joulukuussa 2013 Pang ja Tong luistelivat Grand Prix finaalissa piste-ennätyksekseen 213,98, johon sisältyi heidän lyhytohjelmaennätyksensä 75,40. Vapaaohjelman piste-ennätyksensä 141,81 he tekivät Vancouverin olympialaisissa 2010.

Pang on pituudeltaan 160-senttinen. Hän kilpaili vuoteen 1993 saakka yksiluistelussa. Pang ja Tong avioituivat kesäkuussa 2016.

## Lähteet
Baby Jane (elokuva)

**Baby Jane** on vuonna 2019 ensi-iltansa saanut suomalainen draamaelokuva, jonka on ohjannut Katja Gauriloff. Se perustuu Sofi Oksasen samannimiseen romaaniin, jonka ovat sovittaneet käsikirjoitukseksi Gauriloff ja Veera Tyhtilä. Elokuva on Gauriloffin ensimmäinen pitkä elokuva. Sen pääosissa ovat Roosa Söderholm, Maria Ylipää, Nelly Kärkkäinen ja Lauri Tilkanen. Elokuva kertoo nuoresta Jonnasta (Söderholm), joka muuttaa Helsinkiin ja tutustuu itsevarmaan Pikiin (Ylipää). Elokuvan ovat tuottaneet Joonas Berghäll ja Satu Majava tuotantoyhtiö Oktoberista ja sen levittäjänä toimi Future Film.

*Baby Jane* sai ensi-iltansa kansainvälisenä naistenpäivänä 8. maaliskuuta 2019.

## Rooleissa

## Vastaanotto
Katja Gauriloffin ensimmäinen pitkä fiktio-ohjaus on *Anna*-lehden Kaisu Tervosen mukaan intensiivinen kahden naisen rakkaustarina ja mielenterveysdraama. Se sai häneltä kolme tähteä viidestä.

Sampo Bergmanin (Film-O-Holic.com) mielestä elokuva on harkittu, sisällöllisesti rikas ja taiten ohjattu romaanifilmatisointi, vaikka hahmokuvastossa onkin puutteita. ”Gauriloffin ohjauksellinen ote pitkän fiktion saralla kuitenkin vakuuttaa, vaikka elokuvaa ei suoranaiseksi täysosumaksi voikaan kutsua.” *Baby Jane* sai häneltä kolme tähteä neljästä.

Juho Typpö piti uutuuselokuvaa *Helsingin Sanomissa* tunnelmallisena ja päällisin puolin vaikuttavana, esteettisesti hienona ja tunnelmaltaan hyvin voimakkaana. Hän antoi sille kolme tähteä viidestä, koska jähmeä sovitus ei aivan tavoita romaanin toimivuutta.

Arto Pajukallio harmitteli *[[Tv-maailma]]*-lehdessä vuonna 2024, miten kerronnaltaan oudon vanhakantainen elokuva ei löydä omaa, vahvaa näkökulmaa lupaavia mahdollisuuksia antavalle tarinalle. Hän antoi tälle ”ikävästi kouraisevalle pettymykselle” kaksi tähteä viidestä.

## Lähteet
Itäinenkatu

**Itäinenkatu** on kävelykatu, joka sijaitsee Tampereen keskustassa Finlaysonin vanhalla tehdasalueella. Se on pohjois-eteläsuuntainen jalankulun ja pyöräilyn sekä huoltoajon väylä, joka sijoittuu Finlaysoninkadun ja Satakunnankadun väliin. Satakunnankadun eteläpuolella katulinja jatkuu Aleksis Kiven katuna.

Itäinenkatu on osa Tammerkosken teollisuusmaisemaa, jonka Museovirasto on vuonna 2009 luokitellut valtakunnallisesti merkittäväksi rakennetuksi kulttuuriympäristöksi. Nykyään kadun varrella toimii elokuvateatteri Plevna sekä ravintoloita ja muita yrityksiä.

## Kadun historia ja nimi
Itäinenkatu oli alun perin osa samaa katua kuin nykyinen Aleksis Kiven katu. Tämän kadun pohjoisosan molemmilla puolilla oli ainoastaan Finlaysonin teollisuusrakennuksia, ja vuonna 1913 yhtiö sai kaupungilta luvan sulkea tämän katuosuuden. Sen ylle välittömästi Satakunnankadun pohjoispuolelle rakennettiin porttirakennelma, Finlaysonin portti.

Itäisenkadun jäljelle jääneen osuuden nimi muutettiin 1930-luvulla Aleksis Kiven kaduksi, joka sai nimensä kirjailija Aleksis Kiven mukaan. Nimenmuutos ei koskenut kadun suljettua pohjoisosaa, jota ei edes pidetty katuna vaan osana Finlaysonin teollisuustonttia. Kun Finlaysonin teollisuustoiminta alueella 1990-luvulla loppui, alueen asemakaavaa muutettiin, ja vanha kadunimi otettiin tällä osuudella jälleen käyttöön.

Nimi *Itäinenkatu* on lyhentymä vielä vanhemmasta kadunnimestä *Itäinen pitkäkatu*.

## Rakennuskanta

Itäiselläkadulla on useita rakennustaiteen, kulttuurihistorian ja kaupunkikuvan kannalta arvokkaita kohteita, jotka on suojeltu asemakaavalla.

***[[Finlaysonin portti]]** (1922) sijaitsee kadun eteläpäässä, Satakunnankadun vieressä. Se toimii kävelijöiden pääsisäänkäyntinä Finlaysonin alueelle.
***[[Plevna (tehdasrakennus)|Plevna]]** (1877) sijaitsee kadun länsireunassa. Se on vanha kutomosali, jossa otettiin vuonna 1882 käyttöön Pohjoismaiden ja silloisen Venäjän keisarikunnan ensimmäinen sähkövalaistus.
***[[Siperia (tehdasrakennus)|Siperia]]** (1899) sijaitsee kadun itäpuolella, Satakunnankadun kulmassa. Se on vanha kehräämörakennus.
***Katuvapriikki** eli Porttitehdas (1860) on myös kadun itäpuolella, Siperian vieressä. Se on pitkä kelloporttirakennus, jonka kautta on kulkuyhteys Väinö Linnan aukiolle.
***Kehräämö** eli Puutarhatehdas (1891) sijoittuu Finlaysoninkadun varrelle. Rakennus muodostaa Itäisenkadun pohjoisen päätteen.

## Lähteet
Mária Zalai-Kövi

**Mária Zalai-Kövi** (20. lokakuuta 1924 Târgu Mureș, Romania – 28. lokakuuta 2013 Budapest) oli unkarilainen telinevoimistelija ja olympiamitalisti.

Zalai-Kövi saavutti joukkuekilpailusta olympiahopeaa sekä Lontoossa 1948 että Helsingissä 1952. Helsingissä hän voitti myös yhteisvoimistelussa pronssimitalin ja sijoittui henkilökohtaisissa telinekilpailuissa parhaimmillaan hypyssä yhdeksänneksi.

## Lähteet
* Mária Kövi-Zalai Bio, Stats, and Results Olympics at Sports-Reference.com 

### Viitteet
Irén Daruházi-Karcsics

**Irén Daruházi-Karcsics** (18. maaliskuuta 1927 Budapest – 13. lokakuuta 2011 Budapest) oli unkarilainen telinevoimistelija ja olympiamitalisti.

Daruházi-Karcsics saavutti joukkuekilpailusta olympiahopeaa sekä Lontoossa 1948 että Helsingissä 1952. Helsingissä hän voitti myös yhteisvoimistelussa pronssimitalin ja sijoittui henkilökohtaisissa telinekilpailuissa parhaimmillaan eritasonojapuilla 14:nneksi. MM-kilpailuissa Daruházi-Karcsics saavutti joukkuekilpailun hopeaa Roomassa 1954.

## Lähteet
* Irén Karcsics-Daruházi Bio, Stats, and Results Olympics at Sports-Reference.com 

### Viitteet
Angelė Rupšienė

**Angelė Rupšienė** (o.s. **Jankūnaitė**, , s. 27. kesäkuuta 1952 Vilna, Liettuan SNT) on liettualaistaustainen Neuvostoliittoa edustanut koripalloilija, olympiavoittaja, maailman- ja euroopanmestari.

Rupšienė voitti Neuvostoliiton naisten maajoukkueessa olympiakultaa Montréalissa 1976 ja Moskovassa 1980, maailmanmestaruuden Brasiliassa 1971 ja Kolumbiassa 1975 sekä Euroopan mestaruuden Unkarissa 1972, Ranskassa 1976 ja Puolassa 1978.

## Lähteet
* Profiili Lietuvos sporto enciklopedija 
* Angelė Rupšienė Bio, Stats and Results Olympics at Sports-Reference.com 

### Viitteet

## Aiheesta muualla
* Profiili FIBA Archive 
* Profiili FIBA Archive 
* Profiili FIBA Archive 
* Profiili FIBA Archive
Tesla Semi

**Tesla Semi** on Teslan kehitteillä oleva kuorma-auto -luokan sähköauto. Sähkörekka kuuluu pohjoisamerikkalaiseen painoluokkaan 8.

## Suunnitellut ominaisuudet
Semistä on kaksi versiota: 300 mailin (482 km)  ja 500 mailin (804 km) versiot. Sähkörekassa on neljä itsenäistä sähkömoottoria ja 500 mailin versiossa on yhden megawattitunnin akku. Elon Musk on kertonut että Semin käyttökustannus on 1,26 USD/maili.

Tesla takaa että Semi-sähkörekka ei mene rikki miljoonan mailin ajomatkalla eli 1,6 miljoonalla kilometrillä.

## Historia
Auton valmistus oli tarkoitus alkaa loppuvuodesta 2019, mutta huhtikuussa 2020 ilmoitettiin että tuotanto viivästyy vuoteen 2021 asti. 

Alkuvuonna 2019 Tesla oli vastaanottanut noin 2000 Semi-sähkörekkojen tilausta.

Vuonna 2024 on arveltu, että Yhdysvaltain ympäristönsuojeluviraston (EPA) uudet kuorma-autojen päästörajoitukset, jotka edistävät nollapäästöiseen liikenteeseen siirtymistä, kasvattavat Semi-sähkörekan suosiota.

Viivästymisien jälkeen malli eteni pienimuotoiseen sarjatuotantoon ja muutamia tusinoita toimitettiin osa koeohjelmaa. Tavoite oli aloittaa varsinainen sarjatuotanto ja toimitukset asiakkaille vuonna 2025, mutta tuotanto on pysähtynyt ja uutena tavoitteena on toimittaa 18 ajoneuvoa vuonna 2026.

## Lähteet
Freightliner Trucks

**Freightliner Trucks** on yhdysvaltalainen kuorma-autojen valmistaja, jonka omistaa saksalainen hyötyajoneuvovalmistaja Daimler Truck. Freightliner Trucksin brändi on **Freightliner**, joka on Pohjois-Amerikan markkinajohtaja rekkojen painoluokassa 8. New Cascadia -malli on Pohjois-Amerikan ensimmäinen tason 2 autonomiseen ajamiseen kykenevä rekka: se sisältää automaattisen turvavälin hallinnan edessä ajavaan, hätäjarrutuksen kun on törmäämässä esteeseen sekä ratin korjausliikkeen takaisin ajokaistalle kun ajautuu liiaksi tien reunaa kohti. Merkki on vuodesta 1981 ollut saksalaisen Daimlerin omistuksessa.

Mercedes Benzin Sprinter pakettiautoja on myyty Yhdysvalloissa Freightliner brändin alla.

Freightliner Trucks on aikeissa esitellä vuonna 2019 myös tason 4 autonomiseen ajamiseen kykenevän rekan.

## Mallit
*New Cascadia
*M2 106
*122SD
*108SD
*114SD
*M2 112
*New Cascadia Natural Gas
*M2 112 Natural Gas
*114SD Natural Gas
*Cascadia Evolution
*Cascadia

## Lähteet

## Aiheesta muualla
*https://freightliner.com/
*https://www.freightlinersprinterusa.com/en/home
Burton

**Burton** voi tarkoittaa seuraavia:

## Paikkoja
* Burton upon Trent, kaupunki Staffordshiren kreivikunnassa Englannissa

## Henkilöitä
### Burton sukunimenä
* Abbey Burton (s. 1987), brittiläinen haulikkoampuja
* Amanda Burton (s. 1956), irlantilainen näyttelijä
* Brian Joseph Burton (s. 1977), *Danger Mouse* (s. 1977), yhdysvaltalainen muusikko ja tuottaja
* Cliff Burton (1962–1986), yhdysvaltalainen basisti
* Corey Burton, *Corey Gregg Weinberg* (s. 1955), yhdysvaltalainen ääninäyttelijä
* Edward Burton (1790–1867), englantilainen lääkäri ja lintutieteilijä
* Ella Burton (s. 2002), suomalainen jalkapalloilija
* Emerson Burton, oik. *Janne Johannes Puurtinen* (s. 1974), suomalainen kosketinsoittaja
* Gary Burton, (s. 1943), yhdysvaltalainen jazzvibrafonisti
* Harold Hitz Burton (1888–1964), yhdysvaltalainen pormestari, senaattori ja korkeimman oikeuden tuomari
* Hilarie Burton (s. 1982), yhdysvaltalainen näyttelijä
* James Burton (1788–1862), englantilainen arkeologi ja egyptologi
* James Burton (s. 1939), yhdysvaltalainen country- ja rock 'n' roll -muusikko
* LeVar Burton (s. 1957), yhdysvaltalainen näyttelijä, televisio- ja elokuvaohjaaja ja kirjailija
* Mike Burton (s. 1947), yhdysvaltalainen uimari ja olympiavoittaja
* Norman Burton (1923–2003), yhdysvaltalainen elokuvanäyttelijä
* Richard Burton, oik. *Richard Walter Jenkins* (1925–1984), walesilainen näyttelijä
* Richard Francis Burton (1821–1890), brittiläinen tutkimusmatkailija ja kielentutkija
* Robert Burton (1577–1640), englantilainen oppinut ja tietokirjailija
* Sala Burton (1925–1987), yhdysvaltalainen demokraattipoliitikko
* Tim Burton (s. 1958), yhdysvaltalainen elokuvaohjaaja, -tuottaja ja -käsikirjoittaja
* Tom Burton (s. 1990), australialainen kilpapurjehduksen olympiavoittaja
* Tony Burton (1937–2016), yhdysvaltalainen näyttelijä

### Burton etunimenä
* Burton C. Bell (s. 1969), yhdysvaltalainen laulaja, sanoittaja, kitaristi ja kosketinsoittaja
* Burton Lane (1912–1997), yhdysvaltalainen säveltäjä ja sanoittaja
* Burton Malkiel (s. 1932), yhdysvaltalainen taloustieteilijä
* Burton Richter (1931–2018), yhdysvaltalainen fyysikko, Nobelin fysiikanpalkinnon saaja

## Yrityksiä
* Burton Snowboards, yhdysvaltalainen lumilautojen valmistaja

## Muita merkityksiä
* 5340 Burton, päävyöhykkeen asteroidi
Lappers

**Lappers** on yli 200 asukkaan kylä Siuntion länsiosassa. Se sijaitsee noin 10 kilometrin päässä Lohjan kaupungista. Kylän halki kulkee Lohjan Virkkalan ja Espoon Kivenlahden välinen yhdystie 1130.

Lappersissa sijaitsee urheilukenttä ja Västanlidin seurojentalo, jota ylläpitää nuorisoseura Västra Sjundeå Ungdomsförening.

## Lähteet
Josephin Laue

**Josephin Laue** (s. 2001) on saksalainen mäkihyppääjä. Hän sai hopeaa joukkuekilpailussa ja sijoittui 18:nneksi henkilökohtaisessa kilpailussa vuoden 2019 Lahden nuorten maailmanmestaruuskilpailuissa. Hän on hypännyt myös FIS-cupia, Continental Cupia ja Alpen Cupia.

## Lähteet
Grosses vollständiges Universal-Lexicon aller Wissenschafften und Künste

**Grosses vollständiges Universal-Lexicon aller Wissenschafften und Künste** (suom. Suuri Täydellinen Ensyklopedia kaikista Tieteistä ja Taiteista, tunnetaan myös nimellä Zedlerin **Universal Lexicon**) on 68-osainen saksankielinen tietosanakirja, jonka julkaisi Johann Heinrich Zedler vuosina 1731–1754. Se on eräs suurimmasta koskaan paperille painetuista ensyklopedioista ja ensimmäinen joka sisälsi biografioita elossa olevista henkilöistä systemaattisella tavalla. Tietosanakirja sisältää 68 kirjan lisäksi neljä lisäosaa. Näissä on yhteensä 284&nbsp;000 artikkelia painettuna 63&nbsp;000:lle sivulle.

Tietosanakirjan toimittajia Zedlerin lisäksi olivat Jacob August Franckenstein (osat 1–2), Paul Daniel Longolius (osat 3–18) ja Carl Günther Ludovici (osat 19–64 ja lisäosat). Jokaisella oli hieman erilainen tyyli tehdä ensyklopediaa. Osasta 18 eteenpäin tietosanakirja sisältää huomattavan määrän biografioita silloin eläneistä ihmisistä, arvatenkin seurauksena Ludovicin nimittämisestä toimittajaksi.

*Universal Lexiconia* painettiin vain noin 1&nbsp;500 kappaletta, johtuen valtavasta sivumäärästä. Sitä pidetään ensimmäisenä modernina ensyklopediana saksan kielellä. Julkaisuaikanaan se oli laajin painettu tietosanakirja länsimaissa, ja on edelleenkin eräs suurimmista.

## Lähteet

## Aiheesta muualla

*zedler-lexikon.de: Digitoitu versio
Wielka Encyklopedia Powszechna PWN

**Wielka Encyklopedia Powszechna PWN** (suom. *Suuri Universaali PWN Ensyklopedia*) on puolankielinen yleistietosanakirja, jonka kustansi Wydawnictwo Naukowe PWN Varsovassa, vuosina 1962–1970. Se oli ennen vuotta 2005 laajin koskaan julkaistu puolalainen ensyklopedia.

Tietosanakirja sisältää 82&nbsp;000 hakusanaa, 12&nbsp;000 kuvaa tai piirrosta, 200 värillistä ja 650 mustavalkoista erillislehdellä olevaa piirrosta ja 120 värillistä karttaa 13. osassa ja lisäosassa. Tietosanakirjan sisältöä on voimakkaasti sensuroitu. Sen esipuheen mukaan tietosanakirja "perustuu rationaalisiin ja materialistisiin perusteisiin" ja maailmankuvaltaan edustaa "sosialistista ideologiaa".

Kirjoittamiseen osallistui 2&nbsp;000 kirjoittajaa, 1&nbsp;000 arvioijaa ja lähes 100 toimittajaa, joiden työtä valvoi Puolan tiedeakatemian (PAN) komitea jota johti professori Tadeusz Kotarbiński.

Kirjasarjan korvasi myöhempi *[[Wielka Encyklopedia PWN]]*, joka on edeltäjäänsä laajempi.

## Katso myös
* Puolankielinen Wikipedia
* Wielka Encyklopedia PWN, puolankielinen tietosanakirja (2001–2005)
* Internetowa encyklopedia PWN, puolankielinen verkkotietosanakirja
Olaus Brännström

**Arne Olaus Brännström** (25. huhtikuuta 1919 Drängsmark, Västerbotten – 8. joulukuuta 2008 Uppsala) oli ruotsalainen pappi, teologian tohtori, Luulajan hiippakunnan piispa.

## Elämäkerta

Olaus Brännström kuului västerbottenilaiseen talonpoikaissukuun. Hän suoritti ylioppilastutkinnon Uppsalassa Fjellstedska skolan -koulussa 1941 ja opiskeli teologiaa Uppsalan yliopistossa. Hänet vihittiin papiksi Luulajan hiippakuntaan 1944. Hän toimi pappina useissa seurakunnissa, kuten Tärendö ja Burträsk sekä hiippakuntapappina Övertorneåssa, Tornionlaaksossa. 1966 hänet nimitettiin Luulajan tuomiorovastiksi ja valittiin Luulajan hiippakunnan piispaksi 1980. Eläkkeelle hän jäi 1986 ja vietti eläkepäivänsä Uppsalassa.

Brännström jatkoi opintojaan työnsä ohella: Hän teki opintomatkan Yhdysvaltoihin 1956–1957 ja kokosi aineistoa väitöskirjaansa varten sekä oli vierailevana opettaja Suomi-collegessa Hancockissa, Michiganissa. Hän väitteli teologian tohtoriksi 1962 lestadiolaisuutta tutkivalla väitöskirjalla *Den laestadianska själavårdstraditionen i Sverige under 1800-talet.*

Brännström osallistui myös Ruotsin kirkollisen opintoliiton (Sveriges kyrkliga studieförbund), Luulajan hiippakunnan kirkkolaulupiirin toimintaan ja kuului myös Ruotsin kirkon lähetysjärjestön (Svenska kyrkans mission) hallitukseen.

Tornionlaaksossa työskennellessään Brännström opetteli suomen kielen ja saattoi osallistua siten Ruotsin kirkon suomenkielisen työn kehittämiseen. Hän toimitti vuonna 1972 ilmestyneen virsikirjan *Ruotsin virsikirja* *Kuninkaan käskystä toimitettu 1972* ja toimi puheenjohtajana 1994–2003 työryhmässä, joka käänsi ja valmisteli vuonna 2002 valmistuneen uuden virsikirjan *[[Ruotsin kirkon virsikirja]]*.

Brännström kuoli 89-vuotiaana ja on haudattu Uppsalan vanhalle hautausmaalle.

## Teoksia (valikoima)

* Att leva enligt Laestadius, 1963
* Den laestadianska själavårdstraditionen i Sverige under 1800-talet, band 13 i Bibliotheca Theologiae Practicae, Lund  Gleerup, 1962
* Kyrkoturist i Sydindien., Stockholm : Verbum, 1969 
* Vad har vi i Liberia att göra?: Svenska kyrkans missions nya åtagande i Pallipoområdet i Liberia, band 4 i Min väg till missionen, Uppsala : Sv. kyrkans mission, 1976
* Om Guds husfolk: herdabrev till Luleå stift, Älvsjö : Skeab/Verbum, 1980
* Sex år i Luleå stift: 1977–1982  ämbetsberättelse, Svenska kyrkan. Luleå stift. Prästmöte Luleå, 1983
*Lannavaara-missionen och læstadianismen, band 46 i Bibliotheca Theologiae Practicae, Stockholm : Almqvist & Wiksell International, 1990
* Peter Fjellstedt: mångsidig men entydig kyrkoman, band 60 i Studia missionalia Upsaliensia, Uppsala : Svenska institutet för missionsforskning, 1994

## Lähteet
Armas (artisti)

**Armas** (oikealta nimeltään **Markus Aaltonen**, s. 21. elokuuta 1986) on alun perin Riihimäeltä kotoisin oleva rap-artisti.

Armaksen räpjuuret ovat 2000-luvun alun Riihimäellä ja Mikseri.netissä. Nykyään jo helsinkiläistynyt artisti tekee vaihtoehtoista suomiräppiä henkilökohtaisista aiheista.

## Diskografia
### Albumit
* Kuollaan (EP, 2019)
* Musta aukko (EP, 2020)

## Lähteet
Essi Sievers

**Essi Sievers** (o.s. **Hallvar**, s. 2. huhtikuuta 1983 Oulu) on suomalainen jääkiekkoilija, joka pelasi pääsarjatasolla 15 vuotta ja kuului myös Suomen maajoukkueeseen. Hän oli pelipaikaltaan puolustaja.

Sievers edusti naisten SM-sarjassa Oulun Kärppiä kaudet 1999–2002 sekä Espoo Bluesia kausina 2002–2014. Kauden 2010–2011 hän pelasi Saksan pääsarjassa Eisladies Berlinin joukkueessa. Sievers pelasi SM-sarjassa kaikkiaan 314 runkosarjaottelua, joissa hänen tehopisteensä ovat 75&nbsp;+&nbsp;121&nbsp;=&nbsp;196, sekä 104 pudotuspeliä tehopistein 10&nbsp;+&nbsp;24&nbsp;=&nbsp;34. Hän voitti kahdeksan Suomen-mestaruutta vuosina 2003–2005, 2007–2009 ja 2013–2014 sekä saavutti kolme SM-hopeaa ja kaksi SM-pronssia.

Suomen maajoukkueessa Sievers pelasi 91 maaottelua ja teki niissä kaksi maalia sekä sai 13 syöttöpistettä. MM-kilpailuissa hän pelasi vuosina 2011, joissa Suomi saavutti pronssia, ja 2012, jolloin Suomi sijoittui neljänneksi.

## Lähteet
* 

### Viitteet